EkBass/fiwiki-20250220-pages-articles huggingface dataset:
Aura

Aura voi tarkoittaa seuraavia: __NOTOC__ == Yleisnimenä == * aura, maataloudessa peltojen kyntämiseen käytettävä työkalu tai muu samalla periaatteella toimiva työkalu. Merkitykseltään tähän liittyvät: ** kyntöaura, nykyaikainen kyntöön käytetty maataloustyökone ** lumiaura, lumen auraamiseen käytettävä väline ** karja-aura, höyryveturin eteen kiinnitettävä esteenraivaaja ** aurauskulma, ajoneuvon ohjaavien pyörien kulma suhteessa toisiinsa ajoneuvon kulkusuuntaan nähden ** aura, lintujen lentomuodostelma, esimerkiksi kurkiaura * aura, sädekehä * aura, sairauskohtauksen ennakkotunne esimerkiksi epilepsiassa. == Paikannimenä == * Aura, kunta Varsinais-Suomessa * Aurajoki, joki Varsinais-Suomessa * Auran rautatieasema, entinen rautatieasema Auran kunnassa * Aura an der Saale, kunta Saksassa * Aura im Sinngrund, kunta Saksassa. == Etunimenä == * Aura, naisen etunimi * Betty Elfving, kirjailijanimi Aura, (1837–1923), kirjailija. == Sukunimenä == * Börje Aura (k. 1991), televisiojuontaja * Erkki Aura (1941–2024), teatteriohjaaja ja näytelmäkirjailija * Jalo Aura (1886–1947), poliitikko * Lauri Aura (1929–1999), sähkötekniikan professori * Matti Aura (1885–1975), sitoutumaton poliitikko * Matti Aura (1943–2011), kokoomuslainen poliitikko * Ossi Aura (s. 1958), korkeushyppääjä * Seppo Aura, tekniikan tohtori ja ympäristöpsykologi * Sirkka Aura (s. 1942), yritysjohtaja * Teuvo Aura (1912–1999), poliitikko, pääministeri, Helsingin kaupunginjohtaja, talousmies ja juristi. == Muita == * Aura, vähäisempi jumalatar kreikkalaisessa mytologiassa * Aura, Valion valmistama sinihomejuusto * Aura, Hartwallin olutmerkki * Auran Sinappi * Aura, suomalainen vuosina 1817–1818 ilmestynyt aikakauslehti * Aura, suomalainen vuosina 1880–1896 ilmestynyt sanomalehti * Aura, vakuutusyhtiö, joka vuonna 1982 yhdistyi vakuutusyhtiö Pohjan kanssa Tapiola-yhtiöksi * Aura Light, ruotsalainen valaistusalan yritys * M/S Aura, yhteysalus * Saattaja Aura II, Suomen merivoimissa palvellut saattaja * Aura- seura, Turussa 1815 perustettu kirjallis-filosofinen seura * Aura-kalenteri, Aura-seuran julkaisema kirjallinen kalenteri * Aura, vuonna 1880 perustettu turkulainen sanomalehti * Kuivasjärven Aura, oululainen urheiluseura * Tammelan nuorisoseura Aura, tammelalainen nuorisoseura * Aura, tanskalainen popmusiikkia soittava yhtye * Aura, CMX-yhtyeen albumi vuodelta 1994 * ”Aura”, Ajattaran kappale vuodelta 2011 * 1488 Aura, asteroidi * EOS-Aura, NASA:n vuonna 2004 laukaisema satelliitti * Hyundai Aura, automalli * Saturn Aura, General Motorsin vuosina 2006–2009 valmistama automalli. Luokka:Seulonnan keskeiset artikkelit
Kenoviiva

Kenoviiva \ on typografinen välimerkki, jota käytetään lähinnä tietojenkäsittelyssä. Kenoviiva on vinoviivan peilikuva. Unix-järjestelmissä ja Unix-pohjaisissa ohjelmointikielissä, kuten C ja Perl, kenoviivaa käytetään ilmaisemaan sitä, että sitä seuraava merkki tulisi kohdella erityisesti. Kenoviivaan viitataan joskus koodinvaihtomerkkinä (escape character), vaikka tämä saatetaan helposti sekoittaa näppäimistön Esc-näppäimen tuottamaan merkkiin. DOS- ja Microsoft Windows -käyttöjärjestelmissä kenoviivaa käytetään tiedostopolun erottimena hakemistojen nimien välissä. Tämä eroaa Unix- ja useista muista hakemistojärjestelmistä, kuten internetin url- osoitteista, jotka käyttävät tähän tarkoitukseen vinoviivaa. Kenoviiva valittiin DOSin ja Windowsin erotinmerkiksi, koska aikaisessa versiossa, joka ei tukenut hakemistoja ja jossa ei siten ollut tarvetta erotinmerkkiin, vinoviivaa käytettiin esittelemään komentorivivaihtoehtoja (Unix- järjestelmissä vastaava toiminto on yhdysmerkillä ”-”). == Lähteet == Luokka:Välimerkit Luokka:Matemaattiset symbolit
Badakhšanin maakunta

Badakhšanin maakunta on yksi Afganistanin maakunnista. Se kuuluu Badakhšanin alueeseen, joka jatkuu Tadžikistanin puolelle. Maakunnassa on arviolta 966 800 asukasta (vuonna 2016) ja sen pinta-ala on 44 836 neliökilometriä. Alueella asuu muun muassa tadžikkeja, uzbekkeja, kirgiisejä ja pataaneja. Valtauskonto on islam. == Lähteet == == Aiheesta muualla == Luokka:Afganistanin maakunnat
Sublimoituminen

Sublimoituminen (lat. sub 'alla' + limen 'kynnys' > sublimis 'leijaileva') on fysiikassa olomuodonmuutos suoraan kiinteästä kaasuksi ilman nestemäistä välitilaa.Olomuodot ja olomuotojen muutokset, Kemia, Internetix Sitä tapahtuu, kun lämpötila ja kaasun osapaine ovat kolmoispisteen alapuolella. Sublimoitumisen vastakohta on härmistyminen, muutos kaasusta kiinteään. Tunnetuin ”normaaleissa” olosuhteissa sublimoituva aine on hiilidioksidi, joka sublimoituu suoraan ”kuivajäästä” höyryksi. Myös lumi sublimoituu usein aurinkoisina kevättalven päivinä, kun lämpötila on pakkasen puolella. Samaa tapahtuu pyykille, joka ripustetaan pakkasella ulos kuivumaan: vesi jäätyy, jää sublimoituu vesihöyryksi, ja jäisestä pyykistä tulee suoraan kuivaa. Pikakahvin ja muutamien muiden elintarvikkeiden pakastekuivaus perustuu sublimoitumiseen. Nykyisin myös esimerkiksi kangastulosteita tehdään sublimaatiotekniikalla. Tulostettu paperi prässätään (sublimoidaan) kankaaseen. == Lähteet == == Aiheesta muualla == Luokka:Olomuodot Luokka:Faasimuutokset Luokka:Seulonnan keskeiset artikkelit
Traaginen sankari

Traaginen sankari tarkoittaa kirjallisuudessa sankarihahmoa, joka muuten olisi täydellinen, mutta jolla on kohtalokas heikkous. Tämä heikkous johtaa lopulta sankarin tuhoon. Traagisen sankarin käsite luotiin Antiikin Kreikan tragedioissa, ja Aristoteles määritteli sen Runousopissaan. Aristoteleen traagisella sankarilla oli neljä perusominaisuutta: hyvyys, ylivertaisuus, traaginen heikkous sekä tietoisuus omasta heikkoudestaan ja vääjäämättömästä tuhostaan. Antiikin tragedioissa traagisen sankarin tyypillisin heikkous oli hybris eli ylimielisyys. Yleensä traagisen heikkouden tajuaminen johti katharsikseen. Näyttämötaiteessa noudatettiin pitkään orjallisesti Aristoteleen perinteitä, mutta Shakespeare lopulta laajensi niin tragedian kuin traagisen sankarin käsitettä. Esimerkiksi Macbethiltä puuttuu kaksi klassisen traagisen sankarin ominaisuutta: hän ei ole hyvä eikä ylivertainen. Renessanssin, valistuksen ja romantiikan jälkimainingeissa syntyi moderni käsitys traagisesta sankarista. Ajatuksena oli, että päähenkilön ei tarvitse olla ylevä ja merkittävä, vaan hän voi olla myös vähäpätöinen hahmo. Hän voi kuolla tajuamatta kohtaloaan ja kärsiä voimatta vaikuttaa itse tapahtumien kulkuun. Tarina voi päättyä ilman vapauttavaa lopetusta. Tällainen uusi traaginen sankari on itse asiassa antisankari. Jokainen aikakausi määrittelee traagisen sankarin uudelleen. Seuraavat piirteet ovat kuitenkin yleensä tyypillisiä tragedian päähenkilölle: * Hänen täytyy kärsiä * Hän on alusta asti tuomittu * Hän on pohjimmiltaan jalo * Hänen tarinansa herättää pelkoa ja sääliä * Hänellä on vapaa tahto, vaikka hän onkin ennalta tuomittu == Tunnettuja traagisia sankareita == * Oidipus (Kuningas Oidipus) * Kullervo (Kalevala) * Lancelot (Tarinat pyöreän pöydän ritareista) * Túrin Turambar (Silmarillion) * Anakin Skywalker (Tähtien sota -elokuvasarja) * Max Payne (Max Payne -pelisarja) Luokka:Perushahmot
Culdotomia

Culdotomia ( tai Pouch of Douglas, ) on eläin- ja ihmislääketieteessä käytettävä termi. Se tarkoittaa naaraan peräsuolikohtusyvänteen aukaisua emättimen takapohjukan kautta. Englanninkielinen nimi, Pouch of Douglas on nimetty skotlantilaisen anatomisti James Douglasin (1675-1742) mukaan, jota pidetään culdotomian kehittäjänä. == Aiheesta muualla == * http://www.medterms.com/script/main/art.asp?articlekey=8502 * http://www.who.int/reproductive- health/impac/Procedures/Culdocentesis_P69_P70.html Luokka:Leikkaukset Luokka:Eläinlääketiede
Ruisreikäleipä

Ruisreikäleipä on ruisjauhoista leivottu reikäleipä. Reikä on leivässä sitä varten, että leipomispäivänä tehdään paljon leipiä, jotka pujotetaan rei'istään orrelle kuivumaan tuvan katonrajaan. Tämä liittyy rakentamiseen sikäli, että lännessä leivinuuni ja tuvan lämmitykseen käytetty uuni olivat erilliset. Ruisleivän leipominen reikäleiväksi on länsisuomalainen tapa. Ensimmäinen tieto reikäleivästä on Ruotsista vuodelta 1499 ja Suomesta jo 1500-luvulla. Skandinaaviseen perinteeseen rinnastuvasta Länsi-Suomesta tuli kovan reikäleivän aluetta.Rikkinen & Sihvo 1986, s. 240 == Maantieteellinen alue == Kovan ruisleivän ja idän pehmeän leivän välinen raja kulki 1500-luvulta ensimmäiseen maailmansotaan asti Kymijoelta Kokkolaan. Kovaa leipää on syöty yleisesti Varsinais-Suomessa, Hämeessä ja Pohjanmaalla. Pehmeää leipää taas on syöty Karjalassa ja Savossa. Itä-Suomessa kovaa leipää on tehty hyvin vähän, lähinnä eväsleiväksi. Idässä paistetaan paksuja (ruis)leipiä, jotka yleiskielellä ovat ruislimppuja. Perinteisesti Karjalassa ja Savossa on leiväksi sanottu vain rukiista leipää. Idässä, missä uuni lämpeni huoneen lämmityssyistä päivittäin, syötiin useammin vastapaistettua leipää ja tehtiin monenlaisia pitkään haudutettavia uuniruokia, kuten karjalanpaistia. == Lähteet == * === Viitteet === Luokka:Suomalaiset leivät
Karjalanpaisti

Karjalanpaisti (karj. päččiliha) on karjalainen perinneruoka, alun perin nimeltään pelkästään paisti tai tarkemmin määriteltynä ruukkupaisti, uunipaisti tai pätsiliha. Karjala-etuliitteen ruoka sai levitessään koko maahan sotien jälkeen evakkojen mukanaRaholan ruokasanasto viitattu 8.5.2012 . Karjalanpaistiin kuuluu lihaa kuutioina ja juhlavaan versioon useita lihalajeja, kuten sian-, naudan- ja lampaanlihaa. Muina aineksina käytetään vettä, sipulia, suolaa, pippuria ja laakerinlehtiä. Perusohjeesta on lukuisia muunnelmia. Raaka-aineena saatettiin käyttää myös sisäelimiä, kuten maksaa ja munuaisia, tai juureksia, sipulia, perunaa tai porkkanaa. Myös ryynejä tai papuja, lähinnä härkäpapua, voitiin käyttää. Yleensä karjalanpaistin lisukkeena tarjotaan keitettyjä perunoita tai perunasosetta. Arkisempi karjalanpaisti syntyy käyttäen raaka-aineena pelkkää lihaa, vettä ja mausteita. Luut ja juurekset antavat ruoalle makua, joten niitä on syytä panna mukaan.Karjalan liitto, vuoden ruoat, Karjalanpaisti 2010 viitattu 8.5.2012 Oleellista valmistuksessa on matala lämpötila (alle 100 astetta) ja pitkä kypsymisaika, mieluummin yön yli, mutta joissakin ohjeissa neuvotaan mikrobien lisääntymisen estämiseksi korkeampia lämpötiloja. Karjalanpaisti nousi suosioon 1950-luvulla, kun evakkoon ja asutustiloille hajautuneet karjalaiset alkoivat järjestää kylä- ja heimojuhliaan. Vuonna 2007 Iltalehden lukijat äänestivät karjalanpaistin Suomen kansallisruoaksi.Markku Haapio: Se on karjalanpaisti!, Iltalehti, 6. joulukuuta 2007. Viitattu 28. joulukuuta 2016 Suomalaisen ruokakulttuurin edistämissäätiön ELO:n, MTK:n ja maa- ja metsätalousministeriön järjestämässä äänestyksessä kansallisruoasta syksyllä 2016 karjalanpaisti tuli toiseksi ruisleivän jälkeen.Mikko Leppänen: Suomalaiset päättivät: Ruisleipä on maamme kansallisruoka, Yle, 19. tammikuuta 2017. Viitattu 19. tammikuuta 2017 ==Katso myös == *Luettelo suomalaisista perinneruokalajeista ==Lähteet== == Aiheesta muualla == *Raholan ruokasanasto *Karjalanpaisti ja muita perinneruokia Karjalan liiton sivuilla *Karjalanpaistin resepti Reseptitaivaassa Luokka:Liharuoat Luokka:Suomalainen keittiö Luokka:Karjalainen kansanperinne Luokka:Seulonnan keskeiset artikkelit
Silakkalaatikko

thumb|Silakkalaatikkoa. Silakkalaatikko on suomalainen perinneruokalaji. Se tehdään viipaloimalla perunaa, laittamalla sitä vuokaan kerroksittain suolasilakan kanssa ja kaatamalla päälle munamaitoa. Ruoka paistetaan uunissa.Isomummin silakkalaatikko Kotikokki.net Rannikolla on myös versioita, joissa käytetään tuoretta silakkaa. Periaatteessa Janssonin kiusaus on samankaltaista kuin silakkalaatikko, joskin siinä käytetään silakan sijasta kilohailia. Silakkalaatikko on Uudenmaan maakunnan perinneruoka. == Lähteet == Luokka:Laatikkoruoat Luokka:Uusimaa
Pumping house

Pumping House on elektronisen musiikin tyylisuuntaus. Pumping Housen tunnistaa sille ominaisesta "tyhjästä", "ontosta", "pumppaavasta", varsin toistuvasta bassoäänestä (niin sanottu "bamboo-basso") ja useimmiten iloisesta melodiasta ja nopeasta temposta. Lisäksi tyylissä käytetään hyvin usein niin sanottuja "mikkihiiri-huutoja". ==Tunnettuja artisteja== Tämän tyylin suosituimpien artistien joukkoon kuuluvat muun muassa: * DJ matrasss * Global Dj's * Sonic Mine * DJ Nemets * Maxi Paul * Drunkenmunky * KlubbHeads *XS Project ==Lähimmät vastaavat suuntaukset== *Hard house *Happy hardcore *Progressive house *Rave Luokka:Housen tyylilajit
Miekantuppipäiväkäsky

Miekantuppipäiväkäsky oli Suomen puolustusvoimien ylipäällikön Carl Gustaf Emil Mannerheimin heinäkuun 11. päivänä 1941 antama julistus, jossa hän viittasi vuoden 1918 Miekkavalaan. Päiväkäskystä oli luettavissa pyrkimys Suomen alueen laajentamiseen, niin sanottuun Suur-Suomi-aatteeseen. Julistus herätti huomiota sekä Suomessa että ulkomailla, ja hallitus katsoikin sen liian rohkeaksi pyrkien diplomaattisesti pehmentämään käskyn sävyä sanoutumatta siitä kuitenkaan irti.http://www.mannerheim.fi/10_ylip/s_mtuppi.htm Päämajan tiedotusosaston päällikkö Kalle Lehmus suostutteli poliitikkoja ja päätoimittajia vaikenemaan päiväkäskyyn kohdistuneesta kriikistä. Mannerheim olisi halunnut sensuroida kritiikkikeskustelun kokonaan.Lehmus & Lehtinen 2021, 104-106 == Lähteet == * * Miekantuppipäiväkäsky Mannerheim-sivulla === Viitteet === Luokka:Käskyt Luokka:Suomi 1939–1945 Poliittinen historia Luokka:Carl Gustaf Emil Mannerheim
Animismi

Animismi eli sielu-usko on varsinkin luonnonkansoilla yleinen käsitys, jonka mukaan kaikilla olioilla on sielu. Antropologi Edward Tylor esitti teoksessaan Primitive Culture vuonna 1871 käsitteen animismi alkukantaisten kulttuurien uskonnoille, joiden mukaan jokainen luonnonesine, kuten kivi, puu tai vesiputous, on jumaluus tai sen ilmentymä. Siihen liittyy siis usko lukemattomiin henkiolentoihin, jotka asuvat esimerkiksi eläimissä ja kasveissa valvoen maailman tapahtumia ja vaikuttaen niihin. Ihmisillä tämä henkiaines on sielu, joka jää jäljelle ruumiin kuoltua. Animismin käsitettä on arvosteltu, mutta sen on sanottu sopivan yhä kuvaamaan uskomusjärjestelmiä, joilla ei ole kirjoituksiin jähmettynyttä teologista oppia. Animismia on myös rinnakkain järjestäytyneiden uskontojen kanssa, esimerkiksi buddhalaisuudessa. Metsästäjä-keräilijäheimojen animistisessa todellisuuskäsityksessä ihminen on yleensä jokseenkin tasavertainen eläinten, kasvien ja luonnonvoimien kanssa. Rituaalit ovat välttämättömiä, koska niillä pyydetään lupa käyttää eläimiä tai kasveja ravinnoksi, puuta polttopuuksi sekä muuta vastaavaa. Suomalaisten muinaisessa maailmankuvassa oli animistisia piirteitä. Kaikessa voitiin uskoa olevan voimaa tai olentoja, eli väkeä. Saamelaisilla oli useita pyhiä uhripaikkoja, joita kutsuttiin seidoiksi. Seidan haltijaa lepytettiin lahjoilla muun muassa metsästysonnen takaamiseksi. == Afrikassa == Afrikkalainen animismi on yksi vanhimmista uskonnoista, ja sen juuret voidaan jäljittää ihmisten henkisyyden kokemuksiin mielikuvien ja unien kautta. Tämä uskomusjärjestelmä on syvällä muun muassa Beninissä, jossa animistiset uskonnot ovat edelleen merkittävä osa kulttuuria sekä pohjoisissa muslimienemmistöisissä maakunnissa että etelässä, jossa on enemmän kristittyjä alueita. === Yhteys voduniin === Tutkijat arvelevat, että vodun on uskonto, joka on peräisin Beninin alueelta. Se on synkretistinen uskonto, joka yhdistää piirteitä animismista, roomalaiskatolisuudesta sekä Länsi-Afrikan orjien taioista. Vodun tunnustaa laajan jumalten ja henkien pantheonin, kuten paikalliset, esi-isien ja holhoavat jumaluudet ja pyhimykset. Uskovat viestivät näiden henkien kanssa unien, transsitilojen ja rituaalien kautta. Väestön enemmistö Beninissä uskoo animistisiin kultteihin ja erityisiin jumaluuksiin, joita kunnioitetaan vaihdellen eri alueilla. Etelä-Beninissä pantheonissa on noin 5000–6000 jumaluutta, jotka tunnetaan lännessä nimellä ”fetissit.” Nämä jumalat ovat tärkeitä osa Fonien, Jorubojen Orisha-kulttien sekä Minojen vodunin ja muiden Togon raja-alueiden asukkaiden uskonnollista elämää. Animismi ja vodun ovat osa uskonnollista perinnettä ja kulttuuria Beninissä ja Länsi-Afrikassa. Ne ovat syvästi juurtuneet paikallisiin yhteisöihin ja jatkavat vaikutustaan monien ihmisten elämässä. == Katso myös == * Animatismi * Antropomorfismi * Kami * Luonnonuskonto * Mana * Šamanismi * Toteemi * Uhraaminen * Yliluonnollinen == Lähteet == == Aiheesta muualla == Luokka:Seulonnan keskeiset artikkelit
Tunnustuskirja

Tunnustuskirja tarkoittaa seuraavia: * Tunnustuskirjat, kokoelma luterilaisen kirkon opin määritteleviä kirjoja * Tunnustuskirja, Antti Nylénin kirja vuodelta 2013 ==Katso myös== * Tunnustukset, kirkkoisä Augustinuksen teos * Tunnustuksia, Jean-Jacques Rousseaun teos
Kreivi

Kreivi (, , , ) on aatelisarvo. Kreivin arvo ja sitä korkeampi markiisin arvo ovat kehittyneet vanhan Rooman vallan ja keisari Kaarle Suuren ajan comes- ja marchis-arvoista. Kreivin arvo tuli perinnölliseksi 900-luvulla. Pyhässä saksalais-roomalaisessa keisarikunnassa kreivin arvoja jaettiin usein johonkin virkaan tai vastuuseen liittyen; esimerkiksi linnakreivi (Burggraf), rajakreivi (Markgraf), palatsikreivi (Pfalzgraf) tai varakreivi (Vizegraf). Rajakreivin arvosta kehittyi markiisin arvo. Saksassa kreivin arvo pysyi pitempään virka-arvona kuin Ranskassa, missä kreiveistä tuli omien pienien maidensa perinnöllisiä herroja. Fredrik Barbarossa antoi kreiveille oikeuden pitää rauhaa omilla maillaan, mikä oli ollut aikaisemmin vain ruhtinaiden oikeus. Läntisessä Saksassa etenkin 1100-luvulta lähtien ilmestyi lukuisa määrä kreivejä, jotka ottivat arvonimensä hallitsemansa linnan mukaan ilman virka-asemaa. Ruotsissa Eerik XIV perusti kreivin ja vapaaherran arvot 1561. Venäjällä arvon otti käyttöön Pietari Suuri. Britanniassa kreiviä () vastaa tanskalaisperäinen jaarli (). Kreivi on nykyisin korkein Suomessa käytössä oleva aatelisarvo. Aiemmin Suomen Ritarihuoneella on ollut myös yksi ruhtinassuku, mutta se on ollut pitkään sammuneena. ==Suomessa== Suomen aateliin on introdusoitu 11 kreivillistä sukua, joista mieslinjaisena on säilynyt kolme. Suomen alueella myönnettiin useita läänitysalueita kreivikunniksi 1500- ja 1600-luvuilla. Kreivikuntien läänitykset peruttiin vuoden 1680 reduktiossa. == Lähteet == * https://runeberg.org/pieni/2/0421.html Kreivi Viitattu 9.7.2020. === Viitteet === Luokka:Aatelisarvot * Luokka:Seulonnan keskeiset artikkelit
Markiisi

Markiisi () on aatelisarvo, joka kehittyi rajakreivin () arvosta alkujaan Ranskassa, jossa markiisi-sanan vanhin muoto on latinaksi marchis. Karolingien rajakreivit olivat rajamaakunnan johtajia, joiden tehtävänä oli puolustaa maata hyökkäyksiä vastaan. Vaativan tehtävän vuoksi heille voitiin antaa läänityksenä useampi kreivikunta, joita kreiveillä ei tavallisesti saanut olla kuin yksi. Arvoltaan markiisi sijoittuu kreivin tai jaarlin yläpuolelle, mutta herttuan alapuolelle. Sen jälkeen, kun Ranskan suuri vallankumous oli lakkauttanut aatelisarvot, Napoleon I ei keisariksi nousunsa jälkeen perustanut markiisin arvoa uudelleen. Bourbon-restauraation jälkeen Ludvig XVIII perusti arvon uudelleen ja määritti sen kuuluvaksi herttuan ja kreivin arvojen väliin. Arvonimi on ollut käytössä myös Italiassa ja alkuperäisessä merkityksessään Kastilian rajaseuduilla. Britannian aatelissa se on käytössä vieläkin. == Lähteet == == Aiheesta muualla == Luokka:Aatelisarvot * Luokka:Seulonnan keskeiset artikkelit
Kansainvälisyys

Kansainvälisyys tarkoittaa kansojen tai valtioiden välistä asiaa. Taloudessa kansainvälisyys viittaa erityisesti muunmaalaisiin verrattuna kilpailukelpoiseen, maailman parhaisiin kuuluvaan. Internationalismilla tarkoitetaan kansainvälisyysaatetta. == Katso myös == * Globalisaatio * Maailmankansalaisuus * Internationaali == Lähteet == ==Aiheesta muualla== Luokka:Poliittinen maantiede Luokka:Ulkopolitiikka
Polttaminen

Polttaminen on päihteiden käyttötapa, jossa palamisesta syntyvää savua hengitetään sisään, jotta päihteen vaikuttava aine imeytyisi polttajan verenkiertoon. Yleisin päihtymistarkoituksissa poltettu aine ovat kuivatut tupakkakasvin lehdet, joiden polttamista kutsutaan tupakoinniksi. Usein päihdyttävä aine kääritään ohuella paperilla sylinteriksi, jota kutsutaan savukkeeksi. Muita polttovälineitä ovat piippu ja vesipiippu. Tupakan lisäksi kannabista käytetään yleisimmin polttamalla. Myös crackia ja eräitä muita kokaiinijohdannaisia poltetaan. Oopiumisa jalostetaan monia päihdyttäviä alkaloideja, mutta myös oopiumia on poltettu. 1800-luvun Kiinassa oopiumin tarjoaminen poltettavaksi oli normaalia vieraanvaraisuutta. Monissa suurissa maailmanuskonnoissa poltetaan suitsukkeita joko rukouksen symbolina tai uhrilahjana - savu nousee jumaluuden luokse. Amerikan alkuperäiskansat polttivat tupakkaa lahjana jumalille, ja ratkoivat erimielisyyksiä polttamalla yhdessä rauhanpiippua. == Lähteet == *
Suvela

Suvela () on asuinalue Espoon keskuksen kaupunginosassa. Suvela on pääosin kerrostaloista muodostuva asuinalue, joka rajoittuu Helsinki–Turku- rantarataan. Tilastoinnissa käytettävään Suvelan pienalueeseen kuuluvat myös Kiltakallion, Sunan ja Saarniraivion alueet. Alueella sijaitsee Suvelan kappeli. == Historiaa == Ensimmäinen maininta Suvelasta on vuodelta 1433, jolloin aluetta kutsuttiin nimellä Soderrike (Södrik). On arveltu, että Suvelan nimi juontaa juurensa sanoista söder ja rike, joista jälkimmäinen olisi merkinnyt taloa tai tilaa. Suvela on rakennettu pääosin Kirstin tilan alueelle, joka oli yksi Södrikin kylän kantatiloista. Tilan alueet myytiin Espoon kauppalalle vuonna 1965, ja ensimmäinen kerrostalo Suvelaan valmistui vuonna 1970. Suvelan Kirstinharjuun rakennetuista asunnoista 92,5 % oli aravarahoitettuja vuokra-asuntoja, mikä lisäsi järjestyshäiriöitä ja heikensi Suvelan mainetta. Alueella havaittiin 2000-luvun ensimmäisen vuosikymmenen alussa niin sanottua valkoisten pako -ilmiötä. Ilmiöllä tarkoitetaan tilannetta, jossa kantaväestö alkaa vältellä asuinaluetta ja muuttaa sieltä pois, kun samaan aikaan maahanmuuttajien osuus alueen väestöstä on kasvanut tarpeeksi suureksi. Vieraskielisten osuus on kasvanut Suvelassa vuosina 2000–2018 7,6 prosentista 37,4 prosenttiin. (archive.org) Vuonna 2020 vieraskielisten osuus alueen asukkaista oli 42,9 prosenttia. Vuonna 2022 alueella sijaitsevassa Kirstin koulussa enää pieni osa lapsista puhui äidin­kielenään suomea, ja sama ilmiö näkyi myös eräissä muissa Suvelan kouluissa ja päiväkodeissa. == Nykyään == Espoon kaupunginvaltuusto hyväksyi syksyllä 2017 suunnitelman purkaa Suvelasta vanhoja 1970-luvun kerrostaloja, joissa on ollut yhteensä 250 vuokra-asuntoa. Tilalle rakennetaan vuodesta 2019 alkaen uusia vuokra-, asumisoikeus-, opiskelija- ja omistusasuntoja yhteensä 450 kappaletta. Monimuotoisemman asunnontuotannon odotetaan vähentävän alueen eriytymistä. Myös Suviniittyyn, Espoon keskuksen ja Suvelan väliin, ollaan rakentamassa asuntoja noin 450 asukkaalle. Suviniityn asuinalueen rakentamisen katsotaan liittävän Suvelan tiiviimmin Espoon keskuksen palveluihin, minkä uskotaan parantavan alueen imagoa ja yhdessä rakennusten saneerausten kanssa nostavan Suvelan asuntojen arvoa. ==Julkinen liikenne== Suvelaan liikennöivät HSL:n bussilinjat ovat *118 Tapiola - Urheilupuisto - Espoon keskus *213 Kamppi - Espoon keskus - Kauklahti *134N Kamppi - Niittykumpu - Espoon keskus - Tuomarila *213N Kamppi - Laajalahti - Espoon keskus *235N Elielinaukio - Leppävaara - Espoon keskus - Kuurinniitty *224 Tuomarila - Espoon keskus - Kauniainen - Leppävaara *224B Tuomarila - Espoon keskus - Kauniainen *531 Tiistilä - Matinkylä - Olari - Espoon keskus Syöttöliikenne busseilla länsimetrolle kulkee Kamppiin linjoilla 213, 134N ja 213N, Matinkylään linjalla 531, sekä Urheilupuiston kautta Tapiolaan linjalla 118. == Lähteet == ==Aiheesta muualla== * Luokka:Espoon keskus Luokka:Espoon kylät Luokka:Espoon lähiöt
Riccardo Patrese

Riccardo Patrese (s. 17. huhtikuuta 1954 Padova, Italia) on italialainen Formula 1 -kuljettaja, joka kilpaili sarjassa vuosina 1977–1993. Patresen ura oli todella pitkä, ja hän oli uransa lopettaessaan ajanut enemmän kilpailuja kuin kukaan muu Formula 1 -sarjassa (257). Patresen ennätyksen rikkoi Rubens Barrichello Turkin Grand Prix’ssä kaudella . Patresen F1-ura on kaikkien aikojen seitsemänneksi pisin. Patresen kahden voiton välinen pituus on F1-historian toiseksi suurin 99 GP:tä ja ajallisesti pisin kestäen noin kuusi ja puoli vuotta. == F1-ura == Patrese esiintyi ensimmäisen kerran Formula 1:n ratissa vuonna 1977, jolloin hän ajoi Shadow-tallin autoa Monacon Grand Prix’ssä. Vuonna 1978 Patrese oli mukana Italian Grand Prix’ssä sattuneessa onnettomuudessa, jossa sai surmansa ruotsalainen F1-kuljettaja Ronnie Peterson. Vaikkakin Patresea ei virallisesti syytetty onnettomuudesta, monet kuljettajat pitivät häntä vastuussa Petersonin kuolemasta. Videotaltioinnit ovat sittemmin osoittaneet ettei Patrese ollut onnettomuuteen syyllinen. Hän ajoi viimeisen vuotensa Benettonilla, tallikaverinaan tuleva maailmanmestari Michael Schumacher. Riccardo Patrese starttasi pitkällä urallaan 256 GP- kilpailuun, joissa hän ajoi 6 voittoa, 8 paalupaikkaa ja 13 kilpailun nopeinta kierrosta. Patresella on toiseksi eniten keskeytyksiä 147 kappaletta. == Lähteet == == Aiheesta muualla == * The Riccardo Patrese Website * Riccardo Patrese: The Italian Hero Luokka:Italialaiset Formula 1 -kuljettajat Luokka:World Touring Car Championship -kuljettajat Luokka:Vuonna 1954 syntyneet Luokka:Elävät henkilöt
Strappado

Strappado on kidutusmenetelmä, jossa uhrin kädet sidotaan selän taakse ja häntä riiputetaan ranteistaan tai joskus lievemmässä muodossa olkavarsistaan. Toisinaan uhria pudotellaan köysien varaan, jolloin olkapäät menevät sijoiltaan tai solisluut murtuvat. Strappado on keskiajalla nimetty ja nykyaikanakin harjoitettu kidutusmenetelmä. Pohjois-Vietnam käytti strappadoa vankien kuulusteluun Vietnamin sodassa. Myös natsit käyttivät menetelmää keskitysleireillään toisen maailmansodan aikana. Strappado voi olla joko pitkäkestoista ja lievää tai erittäin nopeaa ja tuskallista. Kidutusmuoto tunnettiin jo keskiajalla, mutta sitä on käytetty myös nykyajan konflikteissa. Euroopan ihmisoikeustuomioistuin on 1996 todennut Turkin käyttäneen strappadoa.Aksoy v. Turkey , no. 100/1995/606/694, 18. joulukuuta 1996, European Commission on Human Rights. Viitattu 9.12.2016 == Lähteet == Luokka:Kidutusmenetelmät Luokka:Seulonnan keskeiset artikkelit
Kutittaminen

Kutittaminen on ihmisen ruumiin koskettelua, jonka tarkoituksena on usein saada henkilö tahattomasti nauramaan. Jalkapohjien, vatsan, kainaloiden ja muiden kutittamiselle herkkien alueiden koskettelu sormenpäillä tai höyhenellä voi aluksi tuntua miellyttävältäkin, mutta jatkettuna siitä tulee tuskallista. == Kutittaminen kidutusmenetelmänä == Kutittaminen ei tehoa kaikkiin ihmisiin, mutta helposti kutiaville se voi olla todellista kidutusta. Kiinalaiset käyttivät kutittamista vanhan keisarikunnan aikoina yleisesti: uhrin jalanpohjat siveltiin hunajalla tai sokerivedellä, jota vuohet ja lampaat nuolivat. Se aiheutti kovan syyhyn ja usein pahan tulehduksen, sillä karkea kieli rikkoi nahan. Japanilaiset käyttivät pehmeillä harjaksilla varustettuja siveltimiä tiukasti sidottujen naisten kutittamiseen, jolloin nämä joko kestävät kutittamisen liikkumatta tai muuten karkeat köydet hiertävät pahoin. Luokka:Kidutusmenetelmät Luokka:Refleksit Luokka:Ihmissuhteet Luokka:Fetisismi Luokka:Leikit
Huispaus kautta aikojen

Huispaus kautta aikojen () on vuonna 2001 ilmestynyt J. K. Rowlingin kirjoittama kirja, joka kuuluu Harry Potter -kirjasarjaan. Nimiön mukaan teoksen on kirjoittanut ”Rauniolinnu Sipis” (engl. Kennilworthy Whisp), ja suomentajaksi ilmoitetaan ”Kurvaa Aka”. Kirjassa kerrotaan muun muassa velhomaailman suosituimman urheilulajin huispauksen kehityksen vaiheista nykyiseen muotoonsa sekä esitellään muita muinaisia luutapelejä ja kerrotaan lentävän luudanvarren kehityksestä. Siinä kerrotaan myös huispausjoukkueista ja erilaisista tempuista. Kirjan tuotto meni Comic Relief -järjestön kautta hyväntekeväisyyteen. Suomennoksen painos on myyty loppuun. Suomennoksen uusi, kuvitettu painos ilmestyy 31.7.2017. == Kirjassa mainitut Britteinsaarten huispausjoukkueethttp://kirjastomme.tripod.com/id80.html == *Harjuruusun harakat – Montrose Magpies *Henkipään harpyijat – Holyhead harpies *Impoon ampiaiset – Winbourne Wasps *Kadlein kanuunat – Chudley Cannons *Kairlifin katapultit – Caerpilly Catapults *Kenmaren kanahaukat – Kenmare Kestrels *Kaljuahon kulkurit – Wigtown Wagnerers *Laiturpuun loistokas – Pride of Portree *Lipilinnan lepakot – Ballycastle Bats *Nauriston nuolet – Appleby Arrows *Rapakon palloseura – Puddlemere United *Tutshillin tornadot – Tuthshill Tornados == Lähteet == Luokka:Harry Potter -kirjat Luokka:Vuoden 2001 kirjat
Ihmeotukset ja niiden olinpaikat

Ihmeotukset ja niiden olinpaikat () on vuonna 2001 julkaistu J. K. Rowlingin kirjoittama kirja, joka esiintyy myös Harry Potter -kirjasarjassa Tylypahkan oppikirjana kuvitteellisen Lisko Scamanderin (engl. Newt Scamander) kirjoittamana. Kirjassa esitellään 85 taikamaailman olentolajia ja kerrotaan muun muassa, ”mikä on otus”. Kirjassa on Albus Dumbledoren esipuhe sekä hauskana erikoisuutena Harryn, Hermionen ja Ronin reunamerkintöjä ja kommentteja eri otuksista. Muodoltaan kirja on hakuteos, ja se sisältää aakkosjärjestyksessä artikkeleita eri ihmeotuksista: > Kirskuristaja (Grindylow) > TM-luokitus: XX > Tätä sarvekasta, vaaleanvihreää vesihenkeä tavataan järvissä kautta > Britannian ja Irlannin. Se syö pikkukaloja ja hyökkäilee niin velhojen kuin > jästien kimppuun, mutta vedenväen tiedetään kesyttäneen kirskuristajia. > Kirskuristajilla on hyvin pitkät sormet, jotka lujasta puristusvoimastaan > huolimatta katkeavat helposti.Ihmeotukset ja niiden olinpaikat, s. 16. Kirjan tuotto lahjoitettiin Comic Relief -hyväntekeväisyysjärjestölle. Kirjan suomensi muutkin Harry Potter -sarjan kirjat kääntänyt Jaana Kapari salanimellä Kurvaa Aka. Englannin kielellä julkaistiin vuonna 2017 laajennettu laitos, jossa esitellään kuusi uutta hirviötä. ==Elokuvaversio== Vuoden 2013 lopulla kerrottiin Rowlingin käsikirjoittavan teoksen pohjalta spin-off- elokuvan, joka sijoittuu aikaan 70 vuotta ennen Harry Potter -kirjoja. Päähenkilönä on Lisko Scamander ja tapahtumapaikkana New York. Elokuva oli ensimmäinen viidestä suunnitellusta elokuvasta. Eddie Redmayne valittiin päähenkilö Scamanderin rooliin kesäkuussa 2015. David Heyman, Harry Potter -elokuvien tuottaja, työskenteli tuottajana elokuvasarjassa. Neljän viimeisen Harry Potter -elokuvan ohjaaja, David Yates, ohjasi elokuvasarjan kaikki elokuvat. Ihmeotukset ja niiden olinpaikat sai ensi-iltansa 18. marraskuuta 2016, ja elokuvan Suomen-ensi-ilta oli 23. marraskuuta 2016. Sarjan toinen elokuva, Ihmeotukset: Grindelwaldin rikokset, sai ensi-iltansa 16. marraskuuta 2018 ja se sijoittuu Britanniaan ja Pariisiin. Sarjan kolmas elokuva Ihmeotukset: Dumbledoren salaisuudet sai ensi-iltansa Suomessa 8. huhtikuuta ja Britanniassa 15. huhtikuuta 2022. Kolmannen elokuvan heikon taloudellisen menestyksen vuoksi neljäs ja viides elokuva peruttiin. == Lähteet == == Aiheesta muualla == * Comic Relief: Harry's Books * J. K. Rowlingin haastattelu kirjoista Luokka:Harry Potter -kirjat Luokka:Vuoden 2001 kirjat
Kielo (nimi)

Kielo on suomalainen naisen etunimi. Syyskuun 2022 loppuun mennessä Kielo on annettu nimeksi 1 022 naiselle ja noin kymmenelle miehelle. Nimi tulee kasvista, Suomen kansalliskukaksikin valitusta valkokelloisesta kielosta (Convallaria majalis), joka kukkii Kielon nimipäivän (14. kesäkuuta) aikoihin noin viikon verran. Kielo on myös ollut yksi suosituimmista lehmän nimistä. == Tunnettuja Kieloja == * Kielo Tommila (s. 1950), näyttelijä. == Kuvitteellisia Kieloja == * Kielo (), kuvitteellinen hahmo Tenavat-sarjakuvassa. * Kielo Kenokaula, Hansu Hanhen tyttöystävä joissakin Aku Ankka -sarjakuvatarinoissa == Lähteet == Luokka:Etunimet
Lama (yhtye)

Lama on punk rock -yhtye, joka perustettiin Helsingin Puotilassa vuonna 1977 ja toimi aktiivisesti aina vuoteen 1983. Alkuperäisessä kokoonpanossa soittivat Jari ”Epe” Kronholm, Timo ”Eno” Eno, Timo ”Charlie” Peräniitty ja Jarkko ”Jere” Hämäläinen. Jere Hämäläisen korvasi kuitenkin pian Jusa Ranta. Loppuvaiheessa mukana oli myös Rane Raitsikka. Yhtyeen harjoitustilat olivat Helsingin Lepakossa. Laman levyt 1980-luvulla julkaisi Johanna-yhtiö. Lama ehti julkaista 1980-luvulla neljä seitsemäntuumaista levyä ja kaksi pitkäsoittoa, joista jälkimmäinen, Ja mikään ei muuttunut vuodelta 1983, oli kokoelma ensimmäisestä neljästä EP:stä ja singlestä. Laman tunnetuin kappale on vuonna 1980 singlenäkin julkaistu ”Totuus löytyy kaurapuurosta”. Kappale päätyi erään kaurahiutalemerkin televisiomainokseen, mutta mainoksessa biisin esittää joku muu kuin Lama. Vuonna 1993 Lama esiintyi Helsingin Tavastialla. Keikalta äänittetty levy Tavastia julkaistiin vuonna 2007. Vuonna 2005 Laman alkuperäiset jäsenet kokosivat yhtyeen uudestaan ja tekivät muutamia keikkoja muun muassa Tavastialla, Seinäjoen Provinssirockissa, Tampereen Tulliklubilla ja Puntala-rockissa. Vuonna 2011 heinäkuussa Lama esiintyi Ruisrockissa. Aikaisemmin kyseisenä vuonna Lama teki kiertueen, jonka viimeinen konsertti oli Tavastialla toukokuun lopussa. Maaliskuussa 2013 yhtye julkaisi neljän kappaleen Apuri-EP:n Huhtikuussa 2013 Lama teki neljä keikkaa Brasiliassa.http://suomenmusiikki.fi/2013/03/lama-apuri-ep/ Heinäkuussa 2023 yhtye esiintyi Jytäkesä Go-Go -festivaalilla Helsingissä. Helmikuussa 2024 bändi teki lyhyen Suomen kiertueen. == Kokoonpano == * Jari ”Epe” Kronholm – laulu * Rane Raitsikka – basso, taustalaulu * Timo ”Charlie” Peräniitty – kitara, taustalaulu * Juha ”Jusa” Ranta – rummut ==Diskografia== ===Albumit=== * * * ===EP:t=== * * ===Singlet=== * * * ==Lähteet== ==Aiheesta muualla== * Ylen Elävä arkisto – Lama lisäsi punkkiin kierroksia * Laman tuotanto Finnmusic.net sivustolla * ==Kirjallisuutta== * Luokka:Suomalaiset punkyhtyeet Luokka:Suomalaiset hardcore punk -yhtyeet Luokka:1980-luvun suomalaiset yhtyeet ja sooloartistit
Yritysten sulautuminen

Yritysten sulautuminen (yritysten fuusioituminen, fuusio) tarkoittaa yritysjärjestelyä, jossa osia vähintään kahdesta yrityksestä yhdistetään yhdeksi yritykseksi joko omistuspohjaltaan (tytäryritys) tai organisaatioltaan. Absorptiofuusiossa toinen yhtiö sulautuu vastaanottavaan yhtiöön, tytäryhtiöfuusiossa vastaanottava yhtiö tulee omistamaan kaikki sulautuvan yhtiön osakkeet, ja kombinaatiofuusiossa sulautuvat yritykset lakkautetaan ja muodostetaan uusi yhtiö. Sulautumisen lähtökohta on useimmiten parantaa yrityksen edellytyksiä toimia taloudellisemmin tai hajauttaa omistajien sijoitusriskiä. Fuusion tuloksena ja tavoitteina on usein liikevaihdon kasvu, markkinaosuuden kasvattaminen, toiminnan tehostaminen esimerkiksi skaalaetujen kautta. Usein puhutaan myös "synergiaeduista", joilla viitataan esimerkiksi siihen, että fuusiossa voidaan karsia päällekkäisiä toimintoja esimerkiksi hallinnossa (yhdistetään markkinointiosastot, ja seurauksena voidaan vähentää työntekijöitä ja saavuttaa säästöjä). Yhdistymisestä voi seurata myös dynaamisia synergioita, jotka tähtäävät esimerkiksi aikaisempaa suurempaan kasvuun. Yritysfuusiot saattavat vähentää kilpailua joko tietyllä hyödykemarkkinalla tai maantieteellisellä markkinalla. Koska kilpailulainsäädäntö kieltää fuusiot, joiden voidaan olettaa johtavan taloudellisen tehokkuuden vähentymiseen (eli hintojen nousuun), kilpailuviranomaiset voivat estää tällaisen fuusioiden toteuttamisen. ==Katso myös== *White knight ==Lähteet== Luokka:Yritystoiminta Luokka:Seulonnan keskeiset artikkelit
503

== Tapahtumia == * == Syntyneitä == * == Kuolleita == * Luokka:500-luku
504

== Tapahtumia == * == Syntyneitä == * == Kuolleita == * Luokka:500-luku
505

== Tapahtumia == * Bysantin–sassanidien sota päättyi == Syntyneitä == * Dorotheos Gazalainen, kristitty munkki ja luostarinjohtaja * Germanus, itäroomalainen sotapäällikkö * Varahamihira, intialainen matemaatikko == Kuolleita == * Luokka:500-luku
506

== Tapahtumia == * == Syntyneitä == * == Kuolleita == * Luokka:500-luku
507

== Tapahtumia == * Kuningas Klodvig hyökkäsi Visigoottien valtakuntaan ja liitti sen Gallian osat Frankkien valtakuntaan. * Japanin keisari Keitai astui valtaistuimelle. == Syntyneitä == * == Kuolleita == * Alarik II, visigoottien kuningas (Vouillén taistelussa) * Domangart mac Ferguso, Dál Riatan kuningas * Keisari Buretsu, Japanin keisari * Keisarinna Yu == Lähteet == Luokka:500-luku
508

== Tapahtumia == * Klodvig tekee Pariisista (Lutetia) pääkaupunkinsa == Syntyneitä == * 16. syyskuuta - Yuan Di , Liang-dynastian keisari == Kuolleita == Luokka:500-luku
509

== Tapahtumia == * == Syntyneitä == * Japanin keisari Kinmei == Kuolleita == * Luokka:500-luku
Latokaski

Latokaski () on Espoon kaupunginosa. Se sijaitsee Suomenojalta Espoon keskukseen kulkevan Finnoontien länsipuolella ja itä-länsisuuntaisen Espoon keskuspuiston eteläpuolella. Latokaski kuuluu Espoonlahden suuralueeseen. Espoonlahtea lähempänä on kuitenkin Espoon keskus, johon on matkaa muutamia kilometrejä. Latokaskessa sijaitsee Espoon radio- ja televisioasema, johon yleisradiolupaehdoissa viitataan Espoona ja koordinaattipaikkana, mutta jossain markkinointiviestinnässä Helsinkinä. Latokasken historian merkittävä tekijä on Bolarskogin kartano, jonka historia tunnetaan keskiajan ja uuden ajan taitteesta.Härö, s. 143 ja 145 == Nimi == Latokasken alueen ruotsinkielinen nimi Ladusved tunnetaan 1700-luvun puolivälistä lähtien. Nimi muodostuu latoa ja kaskea merkitsevistä sanoista, joten sille muodostettu suomenkielinen vastine on tarkka käännös. Nimi viittaa alueen historiaa kaskimaana. Murteessa nimi oli Lädusved, joka äännettiin suunnilleen "ledusve". Kaava-alueen nimeksi nimi tuli vuonna 1970 ja nimi vahvistettiin kaupunginosannimeksi 1. maaliskuuta 1976. == Väestö == === Väkiluvun kehitys === == Palvelut == Latokaski on pientaloaluetta omakoti- ja rivitaloineen. Alueen asukasluku on noin viisi tuhatta (2023). Alueen palveluita ovat ruokakaupat, ravintolat ja parturi-kampaamot. Latokaskessa on kaksi koulua, Nauriskasken ja Kantokasken ala-asteet, sekä useita päiväkoteja. Peruskoulun yläaste on runsaan kilometrin päässä Nöykkiössä ja lukiot Espoonlahdessa ja Espoon keskuksessa. Aluenimistö on kaskiviljelyaiheista. Espoon radio- ja televisioasema sijaitsee Latokaskesta länteen Tillinmäessä Harmaakalliolla. Maston korkeus maanpinnasta on 326 metriäDigita Oy:n lehdistötiedote 20.3.2002 ja se on Suomen kolmanneksi korkein rakennelma Hollolan Tiirismaan ja Haapaveden radio-ja televisiomaston jälkeen. == Esihistorialliset löydökset == Lehtikasken leikkipuistoa vastapäätä Lehtikaskentien pohjoispuolella olevassa metsässä sijaitsee pronssi-rautakaudella rakennettu röykkiöhauta, ts. hiidenkiuas.http://kulttuuriymparisto.nba.fi/netsovellus/rekisteriportaali/mjreki/read/asp/r_kohde_det1.aspx?KOHDE_ID=49010088 == Alueen varallisuus == Latokasken postinumerolla 02340 laskettu mediaanitulo oli vuonna 2009 Suomen 22. korkein. == Virkistys == Latokasken alueella sijaitseva luonnonmuistomerkki on Latokasken mänty, joka sijaitsee Nöykkiönkadun pohjoispuolella kaupungin puistoalueella. Puu on rauhoitettu luonnonmuistomerkkinä vuonna 1984 erikoisen muotonsa ja näkyvän sijaintinsa perusteella. == Lähteet == * == Aiheesta muualla == * * * * *
Tapani Hietaniemi

Tapani Antti Olavi Hietaniemi (23. maaliskuuta 1958 Mikkeli – 3. lokakuuta 2009 Helsinki) oli filosofian tohtori ja Helsingin yliopiston sivilisaatiohistorian dosentti. Hietaniemi luennoi Suomessa ja Virossa sekä suomensi kirjoja ja artikkeleita kaikkiaan seitsemästä kielestä. Hän oli myös Vihreän liiton vaikuttaja. == Toiminta == Hietaniemi oli Tutkijaliiton Tiede & edistys -lehden toimittajana vuosina 1983–1997 ja Vihreän Sivistys- ja Opintokeskuksen Viridis-verkkolehden päätoimittajana 1998–1999 ja 2001. Hietaniemi väitteli tohtoriksi vuonna 1998 teoksellaan Max Weber ja Euroopan erityistie: Vertailevia sivilisaatiohistoriallisia tutkielmia. Hietaniemi suomensi ja toimitti suomeksi Weberin teksteistä julkaistut kokoomateokset Maailmanuskonnot ja moderni länsimainen rationaalisuus: kirjoituksia uskonnonsosiologiasta (1989) ja Tiede ja politiikka: Kutsumus ja ammatti (2009, yhdessä Risto Hannulan kanssa) sekä teoksen Pörssi (1990). Hietaniemi toimi muun muassa Vihreän liiton periaateohjelmatyöryhmän puheenjohtajana 1997–1998 ja vuosina 1995–2003 puoluevaltuuskunnan jäsenenä ja varajäsenenä sekä puoluehallituksen varajäsenenä. Hietaniemi kuului Osmo Soininvaaran taustatukijoihin ja toimi muun muassa tämän eduskunta-avustajana 1990-luvulla. Vuonna 2009 hän oli perustamassa Vihreää miesliikettä. Osmo Soininvaaran mukaan Hietaniemi tunnettiin aktiivisena keskustelijana ja erityisesti yhteiskuntatieteiden ja historian osalta laajasti sivistyneenä. Hän luonnehti edesmennyttä Hietaniemeä tinkimättömäksi järjen ja totuudenpuhumisen edustajaksi, joka vastusti kaikkea huuhaana pitämäänsä. Hietaniemi vaikutti myös Vapaa-ajattelijain liitossa. Häneltä jäi kesken teoksen Ateismi suomennos.. == Teoksia == * * (Matti Viikarin juhlakirja) * (Matti Viikari 1941–1994) * * * == Lähteet == Luokka:Vihreän liiton poliitikot Luokka:Suomalaiset historioitsijat Luokka:Suomalaiset toimittajat Luokka:Suomentajat Luokka:Vuonna 1958 syntyneet Luokka:Vuonna 2009 kuolleet
Sivilisaatiohistoria

Sivilisaatiohistoria on uusi tieteenala, joka liikkuu aatehistorian, historianfilosofian, sosiaalihistorian ja historiallisen sosiologian alueilla. Yksi sivilisaatiotutkimuksen uranuurtajista oli Max Weber. ==Lähteet==
Ahjo

Ahjo on tulisija, jota käytetään yhteisenä työskentely- ja lämmitystilana metalleja muokattaessa ja sulatettaessa. Ahjon polttoaineena käytetään tavallisimmin puuhiiltä tai kivihiilestä kuivatislattua koksia. Vielä 1800-luvun puoleenväliin asti suurin osa raudasta valmistettiin puuhiilellä. Metsien ehtymisen vuoksi oli siirryttävä käyttämään kivihiiltä, joka aiheutti monenlaisia ongelmia sisältämiensä epäpuhtauksien vuoksi. Koksilla saavutettiin jonkin verran suurempi lämpötila, jolloin vieraiden metallien oksidit hapettuivat tehokkaammin. Hiilten palamista tehostetaan yleensä puhaltamalla niihin ilmaa. Perinteisesti sepät ovat käyttäneet ilman puhaltamiseen palkeita, mutta nykyaikana tarkoitukseen soveltuu myös sähköinen puhallin esim. puhaltava pölynimuri. Ahjon polttoaineena voidaan käyttää myös kaasua, mikä sopii taontaan yhtä hyvin kuin perinteisempi hiili. Kaasua käytettäessä ei metallin pintakerroksiin kuitenkaan saada hiiltä perinteisen menetelmän tavoin, jolla raudan tapauksessa on metallin ominaisuuksia parantava vaikutus. ==Lähteet== * Luokka:Metallurgia
Nampula (kaupunki)

Nampula on sekä kaupunki(kunta) () että piiri () Mosambikin pohjoisosassa. Se tunnetaan Mosambikin pohjoisosan keskuskaupunkina. Paikkakunta toimii Nampulan maakunnan keskuskaupunkina. Kaupunki sijaitsee tärkeän, Nacalan käytäväksi kutsutun, naapurimaista Nacalan satamaan johtavan rautatien varrella. Kaupungissa toimii myös Napulan kansainvälinen lentoasema. Vuoden 2017 väestönlaskennassa varsinaisen kaupungin väkiluku oli 743 125. Se oli tällöin Mosambikin kolmanneksi väkirikkain kaupunki. Varsinainen kaupunki sijaitsee Nampulan piirin länsiosassa. Piirin laajuus (pinta-ala) on ilmeisesti muuttunut melko äskettäin, jolloin piirin tiedot eri vuosikymmeniltä ole sellaisenaan vertailukelpoisia. Vuoden 2021 pinta-alaksi kerrottiin 340 neliökilometriä (väestöennuste 927 168 as.), mutta seuraavana vuonna jo 1 665 km². Mosambikin tilastokeskuksen vuoden 2017 väestönlaskentaan pohjautuvan väestöennuste ennakoi Nampulan piirin väkiluvuksi jopa 957 596 vuodeksi 2022. Piirin pinta-ala on 1 665 neliökilometriä ja väestötiheys olisi tällöin 575 ihmistä neliökilometrillä. Nampulan piiri rajoittuu lännessä Rapalen piiriin, pohjoisessa Muecaten piiriin, idässä ja etelässä Mecontan piirin ja lounaassa Mogovolasin piiriin. Piirissä on seitsemän hallinnollista aluetta: P.A de Anchilo, P.A de Muatala, P.A de Muhala, P.A de Namicopo, P.A de Napipine, P.A de Natikiri ja P.A Urbano Central. Kaupungin asukkaista suurin osa on makua- kansan jäseniä. ==Kuvia== Caminho de Ferro de Nacala.png|Nacalan käytävän keskeisimmät rautatieyhteydet. Nampula Airport.jpg|Nampulan lentoasema. Museu Nacional de Etnografia de Nampula.JPG|Nampulan kansallinen kansantieteellinen museo. EPC e ESG Clave do sol 1.jpg|Katunäkymä. EPC de Mutomote 1.jpg|Eräs kaupungin kouluista. Street vendors in Nampula, Mozambique, VOA.jpg|Katukauppaa. == Lähteet == == Aiheesta muualla == Luokka:Mosambikin kaupungit Luokka:Nampulan maakunta
Gweru

Gweru on kaupunki Zimbabwen keskiosissa. Se on Midlandsin provinssin pääkaupunki. Gweru on asukaslukunsa perusteella valtion viidenneksi suurin kaupunki. Kaupunki perustettiin vuonna 1894. Sen nimi oli vuoteen 1982 saakka Gwelo. Kaupungin asukasluku on noin 141 000 (2002).Citypopulation.de Entisen Rhodesian pääministeri Ian Smith syntyi Gwerussa. == Lähteet == == Aiheesta muualla == Luokka:Zimbabwen kaupungit
Koulikoro

Koulikoro on kaupunki sekä Koulikoron alueen ja samannimisen piirin hallinnollinen keskus Malissa. Se sijaitsee Nigerjoen varrella 60 kilometriä maan pääkaupungista Bamakosta itään. Kaupungissa on 43 200 asukasta. Koulikoron kaupunkikunnan pinta-ala on 228 neliökilometriä. Se rajoittuu pohjoisessa Koulan, idässä Méguétanin ja lännessä Tienfalan kuntiin. Seutu kuuluu Sudanin vyöhykkeeseen. Kunnassa on 11 kaupunginosaa ja kylää. Kaupungin nimi tarkoittaa bambaraksi ”vuoren juurta”. Se oli Segun bambaravaltioon kuuluneen Meguetanin alueen keskus. Ranskalaiset solmivat paikallisen päällikön kanssa protektoraattisopimuksen vuonna 1884. Vuonna 1889 Koulikorosta tuli siirtomaavallan paikallishallinnon keskus. Sen kehitys perustui vuonna 1904 valmistuneeseen rautatiehen. Vuonna 1955 Koulikoro sai kunnan statuksen. Koulikoro on tärkeä jokisatama. Sen kautta kulkee maantie RN27 Bamakosta. Rakenteilla on uusi nelikaistainen tie sekä Nigerjoen ylittävä silta. Kaupunkiin johtaa myös Dakarin–Nigerin rautatie Bamakosta. Seudun pääelinkeinot ovat maanviljely, karjanhoito ja kalastus sekä hiekan ja soran tuotanto. Koulikorossa on myös teollisuutta. Kaupungin nähtävyyksiä ovat bankosta rakennettu moskeija ja siirtomaatyylinen rautatieasema. ==Lähteet== == Aiheesta muualla == *
John Galsworthy

John Galsworthy (14. elokuuta 1867 – 31. tammikuuta 1933) oli englantilainen kirjailija, joka syntyi asianajajan poikana Surreyssa, Englannissa. Hän opiskeli Harrowissa ja Oxfordissa, valmistui itsekin asianajajaksi mutta ei harjoittanut ammattiaan. Sen sijaan hän matkusteli ympäri maailmaa ja toimi vuodesta 1898 lähtien vapaana kirjailijana. Galsworthy oli kansainvälisen Pen- klubin ensimmäinen puheenjohtaja.History: International P.E.N. English PEN Hänelle myönnettiin Nobelin kirjallisuuspalkinto vuonna 1932. Forsytein taru (osat 1–2) nosti kirjailijan kuuluisuuteen ilmestyessään. Se on psykologinen läpileikkaus porvarillisesta Lontoosta. Romaanissa Galsworthy kohdisti kritiikkiä varakkaiden yhteiskuntaluokkien omaa taloudellista etua tavoittelevaa maailmankatsomusta vastaan. == Tuotantoa == *Taistelu. Näytelmä. Suom. Eemil Elo. Työväen Sanomalehti, 1912. *Herraskartano. Suom. Eino Kaila. Otava, 1920. *Ylimys. Suom. Huvi Vuorinen. Otava, 1921. *Omenapuu. Suom. V. A. ja Vieno Koskenniemi. WSOY, 1926. *Tumma kukka Suom. Ilma Pahlama. WSOY, 1932. *Tyttö odottaa. Suom. Aune Brotherus. WSOY, 1932. *Yli virran. Suom. Aune Brotherus. WSOY, 1936. *Nykyaikainen komedia 1. Valkoinen apina. Suom. Tyyni Haapanen-Tallgren. WSOY, 1933. *Nykyaikainen komedia 2. Hopealusikka. Suom. Tyyni Haapanen-Tallgren. WSOY, 1933. *Nykyaikainen komedia 3. Joutsenlaulu. Suom. Tyyni Haapanen-Tallgren. WSOY, 1933. *Kukkiva erämaa. Suom. Aune Brotherus. WSOY, 1936. *Forsytein taru 1. Varakas mies. Suom. Tyyni Haapanen- Tallgren. WSOY, 1937. *Forsytein taru 2. Kahleissa. Suom. Tyyni Haapanen- Tallgren. WSOY, 1937. *Forsytein taru 3. Vuokrattavana. Suom. Tyyni Haapanen- Tallgren. WSOY, 1937. *Pyhimys. Suom. Aune Brotherus. WSOY, 1939. *Punainen huvila. Suom. Aune Brotherus. WSOY, 1942. *Veljeys. Suom. Helka Varho. WSOY, 1948. == Lähteet == == Aiheesta muualla == * Vapaasti ladattavia John Galsworthyn e-kirjoja Projekti Lönnrotilta ja Project Gutenbergiltä * Galsworthy on kuollut - Forsytet elävät, Kansan kuvalehti, 10.02.1933, nro 7, s. 12, Kansalliskirjaston digitaaliset aineistot Luokka:Englantilaiset kirjailijat Luokka:Nobelin kirjallisuuspalkinnon saajat Luokka:Vuonna 1867 syntyneet Luokka:Vuonna 1933 kuolleet